text: [{"text_idx": "#000001", "text": "Seks ny\u0301ggjar b\u00f8kur fra\u0301 Bo\u0301kadeildini"}, {"text_idx": "#000002", "text": "Bo\u0301kadeildin gevur seks b\u00f8kur u\u0301t i\u0301 a\u0301rsins fimta bo\u0301kaumfari! B\u00f8kurnar eru sum alti\u0301\u00f0 til allar aldursbo\u0301lkar og sera ymiskar"}, {"text_idx": "#000003", "text": "Hesa fer\u00f0 er eisini ein upprunaf\u00f8roysk bo\u0301k i\u0301 ho\u0301pinum: Flytifuglar, sum Elin a\u0301 Ro\u0301gvi hevur skriva\u00f0. Les meira um allar b\u00f8kurnar ni\u00f0anfyri."}, {"text_idx": "#000004", "text": "Stuttlig honddukkubo\u0301k til minstu b\u00f8rnini. Nu\u0301 er songarti\u0301\u00f0 hja\u0301 Fi\u0301vli, men hann ma\u0301 fyrst finna r\u00e6tta sta\u00f0i\u00f0 at leggja seg ... Ger \u00e6vinty\u0301ri\u00f0 livandi \u2013 bru\u0301ka honddukkuna, so ver\u00f0ur tu\u0301 Fi\u0301vil!"}, {"text_idx": "#000005", "text": "David McKee hevur skriva\u00f0 og myndpry\u0301tt. Bo\u0301kin er ein pappbo\u0301k, 10 bls. og til b\u00f8rn, sum eru uml. 0-2 a\u0301r."}, {"text_idx": "#000006", "text": "Augusturin \u2013 heimsins st\u00f8rsta ra\u0301nsdjo\u0301r"}, {"text_idx": "#000007", "text": "Anda dju\u0301pt inn og kava ni\u00f0ur i\u0301 loyniliga heimin hja\u0301 augustinum!"}, {"text_idx": "#000008", "text": "Augusturin er st\u00f8rsta partin av li\u0301vinum langt, langt ni\u00f0ri i\u0301 ti\u0301 myrka havinum. Ti\u0301 vita vit ikki so no\u0301gv um tann loyndarfulla hvalin, men ta\u00f0, sum vit veruliga vita, er \u00f8randi! Visti tu\u0301 til d\u00f8mis, at augusturin er ta\u00f0 st\u00f8rsta ra\u0301nsdjo\u0301ri\u00f0, sum nakranti\u0301\u00f0 hevur veri\u00f0 til? Hann hevur heimsins st\u00f8rstu tenn og heimsins st\u00f8rsta heila. Hjarta\u00f0 vigar fleiri hundra\u00f0 kilo. Augusturin er f\u00f8rur fyri at halda ondini og vera undir i\u0301 meira enn ein ti\u0301ma, so hann kann kava so dju\u0301pt sum m\u00f8guligt fyri at fanga ta\u00f0 besta, honum da\u0301mar, h\u00f8gguslokk."}, {"text_idx": "#000009", "text": "Lennart Eng hevur skriva\u00f0 og tekna\u00f0, og Gu\u00f0run Gaard og Jens Petur Gaard ty\u0301ddu u\u0301r svenskum. Bo\u0301kin er innbundin, 42 bls. og til b\u00f8rn, sum eru umlei\u00f0 6-9 a\u0301r."}, {"text_idx": "#000010", "text": "Tv\u00e6r ny\u0301ggjar myndab\u00f8kur i\u0301 v\u00e6l umto\u0301ktu r\u00f8\u00f0ini um Dinasauravinir."}, {"text_idx": "#000011", "text": "Trygvi vakir alti\u0301\u00f0 Rasmus. Men ein morgunin kemur Trygvi ikki. Hvat er hent? Rasmus noy\u00f0ist at fara einsamallur inn i\u0301 tann o\u0301hugnaliga my\u0301risko\u0301gin at leita eftir si\u0301num besta vini. Og ta\u00f0 ver\u00f0ur ikki ju\u0301st fr\u00e6gari av ti\u0301, sum Babba Rex fortelur honum: at onkur hevur s\u00e6\u00f0 ein l\u00f8gnan og o\u0301hugnaligan flogdinosaur i\u0301 sko\u0301ginum."}, {"text_idx": "#000012", "text": "Ta\u00f0 er i\u0301sur a\u0301 vatninum, og Mamma Rex skipar fyri i\u0301sfiskikapping. Vinningurin er ein heil do\u0301s av makreli i\u0301 tomatso\u0301s. Men hv\u00f8r veit, hv\u00f8rjir o\u0301hugnaligir skapningar lu\u0301ra undir i\u0301sinum? Rasmus og Trygvi hava no\u0301gv yvirraskilsir fyri framman."}, {"text_idx": "#000014", "text": "B\u00f8kurnar eru innbundnar, 44 bls. og til b\u00f8rn, sum eru uml. 2-5 a\u0301r."}, {"text_idx": "#000015", "text": "Ein spennandi f\u00f8roysk krimi og ein s\u00f8ga um at vera tilflytari, sum ikki pyntar upp a\u0301 veruleikan."}, {"text_idx": "#000016", "text": "Ho\u0301ast 11 a\u0301ra gamla Mai hevur bu\u0301\u00f0 i\u0301 Vestmanna i\u0301 fleiri a\u0301r, er ta\u00f0 ringt at f\u00f8la seg heima, ta\u0301 eingin letur hana gloyma, at hon er \u00f8\u00f0rvi\u0301si. Ta\u0301 ein drongur hv\u00f8rvur sporleyst u\u0301r einum barnavogni, royna Mai og vinkonan Emma at finna hann. Dagarnir ganga, og leitanin tykist vo\u0301nleys. Men knappliga stendur Mai vi\u00f0 einum sma\u0301barni i\u0301 \u00f8rmunum og ma\u0301 fly\u0301ggja fyri li\u0301vinum, um hon skal bjarga s\u00e6r sja\u0301lvari og barninum."}, {"text_idx": "#000017", "text": "Elin a\u0301 Ro\u0301gvi hevur skriva\u00f0, og H\u00f8gni Egholm hevur gj\u00f8rt permumynd og vignettir. Bo\u0301kin er innbundin, 132 bls. og til b\u00f8rn, sum eru umlei\u00f0 10-12 a\u0301r."}, {"text_idx": "#000019", "text": "Ber ta\u00f0 yvirh\u00f8vur til at vera daman hja\u0301 einari superstj\u00f8rnu?"}, {"text_idx": "#000020", "text": "Stj\u00f8rnusjeikur er onnur bo\u0301kin i\u0301 stj\u00f8rnusjeikar\u00f8\u00f0ini."}, {"text_idx": "#000021", "text": "Kirsti Kristoffersen hevur skriva\u00f0, og Vagnur Streymoy ty\u0301ddi u\u0301r norskum. Bo\u0301kin er heft, 230 bls. og til ung."}, {"text_idx": "#000022", "text": "Ny\u0301ggjar sendingar i\u0301 vetrarskra\u0301nni hja\u0301 Kringvarpinum"}, {"text_idx": "#000023", "text": "Munnligur spurningur til Ruth Vang, landssty\u0301riskvinnu, i\u00f0 ver\u00f0ur settur mikudagin"}, {"text_idx": "#000024", "text": "F\u00f8royskar b\u00f8kur til u\u0301tisetab\u00f8rn kring heimin"}]